**K Ö Z G Y Ű L É S I M E G H Í V Ó**

a Fizioterápiás Szakdolgozók Egyesülete közgyűlésére

A Fizioterápiás Szakdolgozók Egyesülete (székhelye: 1139 Budapest, Teve utca 9/b 1. em. 4; cégjegyzékszáma: 01-02-0010504; adószáma: 18248261-1-41.) Vezetősége az Alapszabály 7.1.4 pontja alapján a 2025. évi rendkívüliközgyűlést

**2025. június 23-án hétfőn 19:00 órára**

hívja össze.

A közgyűlés helye: 1139 Budapest, Teve utca 9/b 1.em 4

A közgyűlés tervezett napirendi pontjai:

* Megnyitó, a közgyűlés tisztségviselőinek (szavazatszámlálók, jegyzőkönyvvezető és jegyzőkönyv hitelesítők) megválasztása, napirendi pontok elfogadása;
* Alapszabály módosítás
* Új vezetőségi tag választásának megerősítése
* Egyebek

A meghívó kézbesítésétől számított 3 napon belül a tagok és az Egyesület szervei a Vezetőségtől a napirend kiegészítését kérhetik, a kiegészítés indoklásával. A napirend tervezet alapján a Közgyűlés összehívása előtt a Vezetőség jogosult dönteni a kiegészítés napirendre vételéről és az ennek megfelelő napirend kiküldéséről. Amennyiben a kiegészítés a Közgyűlés összehívását követően érkezik, a Vezetőség már nem jogosult a napirend megváltoztatásáról dönteni. Ha a napirend kiegészítése iránti kérelemről a Vezetőség nem dönt, vagy azt elutasítja, a Közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. A Meghívóban nem szereplő napirend pont a Közgyűlésen csak akkor vehető fel, ha minden tag jelen van és a napirend felvételét egyhangúan megszavazzák.

A Közgyűlés határozatképes, ha azon a szavazati joggal rendelkező tagok több mint fele jelen van. Ha a törvény, az alapszabály vagy a közgyűlés másként nem rendelkezik, a közgyűlés határozatait a jelenlévő tagok több mint felének szavazatával, nyílt szavazással hozza. A közgyűlésen minden tagjának egy szavazata van***.***

***Amennyiben a közgyűlés a meghirdetett fenti időpontban határozatképtelen, úgy a megismételt közgyűlést változatlan napirendi pontokkal és változatlan helyszínre 2025. június 23-én hétfőn 19:30 órára hívjuk össze, amely a megjelentek számára tekintet nélkül határozatképes*.** Nem lehet megismételt közgyűlést tartani az Egyesület egyesülése, szétválása és megszűnése kapcsán meghozandó döntések esetében. A megismételt közgyűlés csak az eredeti napirendben szereplő kérdésekben hozhat határozatot.

Az egyes napirendi pontokhoz tartozó előterjesztések az Egyesület honlapján megtekinthetőek, illetve e-mai-ben minden Egyesületi tag részére megküldésre kerülnek. Az Egyesület tagját a közgyűlésen írásbeli meghatalmazás alapján (teljes bizonyító erejű magánokiratba foglalt, 2 tanú aláírásával ellátott meghatalmazással) is lehet képviselni.

Közgyűlésen való részvételéről visszajelzést, illetve amennyiben a tag meghatalmazott útján képviselteti magát, az erről való tájékoztatást és a meghatalmazást kérjük, hogy szíveskedjenek 2025. június 20-ig megküldeni fisze.info@gmail.com címre. A közgyűlésen való részvételhez személyi igazolványát szíveskedjen magával hozni.

Budapest, 2025. június 08.

Balázs Mária Anna

elnök